Diari Oficial de la Generalitat Valenciana


Sumari del DOGV 5392, del 21-11-2006 (2006/12809)

Resolució de 18 de setembre de 2006, del director gerent de l'Agència Valenciana de Salut, sobre sol·licitud d'autorització d'una nova oficina de farmàcia en aplicació del mòdul turístic al municipi de Xàbia, emesa en execució de la Sentència 642/2006 del Tribunal Superior de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5392

Data del DOGV
:   21-11-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/12625


Organisme emissor
:   Conselleria de Sanitat

Tipus de document
:   Resolució

Resolució de 18 de setembre de 2006, del director gerent de l'Agència Valenciana de Salut, sobre sol·licitud d'autorització d'una nova oficina de farmàcia en aplicació del mòdul turístic al municipi de Xàbia, emesa en execució de la Sentència 642/2006 del Tribunal Superior de la Comunitat Valenciana. [2006/12613]  
Vista la Sentència núm. 642/06, de 8 de juny de 2006, del Tribunal Superior de Justícia de la Comunitat Valenciana, per mitjà de la qual s'estima el recurs interposat pel procurador Ignacio Zaballos Tormo, en nom i representació de Juana M. Ripoll Ripoll, contra la Resolució del conseller de Sanitat de 4 de febrer del 2005, la qual s'anul·la i deixa sense efecte. En execució de la sentència es procedix a dictar la present resolució.  
Expedient iniciat a instància de Gerardo García Aya, en data de 6 de maig del 2004, a fi de sol·licitar l'autorització d'una nova oficina de farmàcia en el municipi de Xàbia, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.  
L'expedient es va tramitar segons el que disposa el Decret 149/2001, de 5 d'octubre, per mitjà del qual s'establix el procediment per a l'autorització de noves oficines de farmàcia.  
A l'expedient es va aportar un certificat emés pel delegat provincial de l'INE a València sobre nombre de vivendes no principals, certificat emés per l'Agència Valenciana de Turisme de la Generalitat Valenciana, sobre nombre de places hoteleres, de càmpings i d'apartaments, a més de diversos certificats que no poden admetre's per al còmput poblacional establit en l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana.  
Mitjançant una resolució del conseller de Sanitat de 4 de febrer de 2005, s'acorda en atenció a l'article 4 del Decret 149/2001, de 5 d'octubre, autoritzar 3 noves oficines de farmàcia en el municipi de Xàbia, efectuant els còmputs segons el text literal de tal decret.  
No obstant, la sentència que en este acte s'executa establix que: .Així, havent-se computat en este cas les 1.781 vivendes buides o, el que és el mateix, desocupades (foli 18), procedix estimar el recurs ja que per a les autoritzacions concedides (tres) no havia d'haver computat la població estacional imputada a les dites vivendes, i per això, a part de la confusió que generen les dades consignades per l'INE en relació amb l'Agència de Turisme de les quals no cal deduir, amb certesa, si els 1.534 apartaments a què es referix l'Agència són en realitat, diferents de les 11.062 vivendes secundàries existents segons l'INE..  
En conseqüència el còmput d'habitants d'acord amb el que establix la sentència serà:  
vivendes:   
- 11.062. 1.534 = 9.528  
- 9.528 vivendes de segona residència x 0,2 x 4 = 7.622 habitants  
- places hoteleres: 1.010 + 1.391 + 8.264 = 10.665 x 0,2 =2.133habitants  
Total: 9.755  
No s'han tingut en compte per tant, ni les 1.781 vivendes buides, ni tampoc els 1.534 apartaments, encara que la sentència indica que no es pot deduir amb certesa si són vivendes secundàries o no.  
Al municipi de Xàbia la proporció habitant/farmàcia basant-se en el mòdul general ha sigut ajustada i va conduir a la Resolució de 30 de setembre de 2004 d'esta conselleria per mitjà de la que es determina el nombre de noves oficines de farmàcia necessàries per a oferir una adequada atenció farmacèutica a la població. En conseqüència, procedix l'aplicació del mòdul turístic complementari tenint en compte la població estacional calculada que s'ha xifrat en 9.755 habitants.   
Per tant, segons el total dels 9.755 habitants estacionals acreditats, en aplicació del mòdul turístic s'obtindran 3 autoritzacions de nova oficina de farmàcia: dos, una per cada mòdul complementari de 3.500 habitants, i una per la resta 2.755 habitants (fracció superior a 2.500 habitants).  
En conseqüència una vegada efectuats els càlculs d'acord amb la sentència que s'executa, el nombre de farmàcies que procedix autoritzar coincidix amb el nombre d'autoritzades per mitjà de la resolució de 4 de febrer del 2005; per això, procedix ratificar les esmentades autoritzacions, en les condicions establides en la mateixa resolució, ja que la sentència no indica que siguen contràries a dret.  
En atenció de tot això, resolc, en execució de la Sentència núm. 642/06, de 8 de juny del 2006 del Tribunal Superior de Justícia de la Comunitat Valenciana, i una vegada efectuat el càlcul de població d'acord amb la mateixa sentència, ratificar l'autorització administrativa per a l'establiment de tres (3) noves oficines de farmàcia en el municipi de Xàbia en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica, en les condicions establides en la resolució d'esta Conselleria de data 4 de febrer del 2005.  
Que es publique esta resolució en el Diari Oficial de la Generalitat Valenciana i que es notifique amb l'advertiment que posa fi a la via administrativa i que hi poden interposar recurs contenciós administratiu en el termini de dos mesos, comptats a partir del dia següent al de la data de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana o, potestativament recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú.  
València, 18 de setembre de 2006.. El director gerent de l'Agència Valenciana de Salut: Manuel Cervera Taulet.